**РАЗДЕЛ 4**

**ПРОЕКТ НА ДОГОВОР**

№………../…………….2019г.

Днес, ………..2019г. в град Панагюрище, между страните:

**ОБЩИНА ПАНАГЮРИЩЕ**, със седалище и адрес на управление: гр. Панагюрище, пл. „20 - Април" №13, ЕИК 000351743, представлявана от Никола Иванов Белишки - Кмет на Община Панагюрище, Цветана Якова Якова – началник отдел „ФСДБ“ и главен счетоводител, наричана по-долу за краткост **ВЪЗЛОЖИТЕЛ**, от една страна

и

2.........................................................................................................................................

*(Наименование на изпълнителя)*

с адрес: *[адрес на изпълнителя],* със седалище и адрес на управление: *[седалище и адрес на управление на изпълнителя] [попълва се приложимото според случая],* [ЕИК / код по Регистър БУЛСТАТ / регистрационен номер или друг идентификационен код *(ако изпълнителят е лице, установено в друга държава членка на ЕС или трета страна)* [...] [и ДДС номер [...]] *[попълва се приложимото според случая],* представляван/а/о от *[имена на лицето или лицата, представляващи изпълнителя],* в качеството на *[длъжност/и на лицето или лицата, представляващи изпълнителя],* [съгласно *[документ или акт, от който произтичат правомощията на лицето или лицата, представляващи изпълнителя - ако е приложимо]],наричан/а/о* за краткост **ИЗПЪЛНИТЕЛ**, от друга страна,(ВЪЗЛОЖИТЕЛЯТ и ИЗПЪЛНИТЕЛЯТ наричани заедно **„Страните"**, а всеки от тях поотделно **„Страна"**);

на основание на основание чл. 112, ал. 1 от Закона за обществените поръчки („ЗОП") и Решение №....................... на ВЪЗЛОЖИТЕЛЯ за определяне на изпълнител на обществена поръчка с предмет: „**Благоустрояване на ж.к. ”Оптикоелектрон” II, кв.145, гр. Панагюрище” - ЕТАП I**,се сключи настоящият договор за обществена поръчка, с който страните постигнаха съгласие за следното:

1. **ПРЕДМЕТ НА ДОГОВОРА**

Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни, срещу определеното в договора възнаграждение, обществена поръчка с предмет **Благоустрояване на ж.к. ”Оптикоелектрон” II, кв.145, гр. Панагюрище” - ЕТАП I** (2) ИЗПЪЛНИТЕЛЯТ приема да изпълни поръчката по ал. 1 в съответствие с изискванията на действаща нормативна уредба, при спазване на техническите изисквания за изпълнение на поръчката, указанията на ВЪЗЛОЖИТЕЛЯ в процеса на изпълнение на поръчката, инвестиционните проекти за улиците, Работния проект, Техническата спецификация и Предложението за изпълнение на поръчката -приложения към договора и настоящия договор.

(3) Възникналите в процеса на изпълнение на договора в следствие на технологична необходимост при обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора, непредвидени видове работи, необходими за изпълнение на поръчката, ще се считат за договорени за изпълнение между страните по договора. Същите ще се изпълняват след предварителното одобрение / нареждане от страна на ВЪЗЛОЖИТЕЛЯ.

**ІІ. ФИНАНСИРАНЕ НА ДОГОВОРА**

**Чл. 3** Възложителят ще финансира дейностите със собствени средства, съгласно Бюджета на Община Панагюрище за 2019 г.

**ІІІ. ЦЕНА И НАЧИН НА ПЛАЩАНЕ**

**Чл. 4** (1) Възложителят дължи на Изпълнителя възнаграждение в размер на **……........... лв. без ДДС /***с думи……/***или ......... лв. с ДДС /***с думи……./,*формирана като сбор от:

1. Цена за изпълнение на строителни и монтажни работи в размер на ......... лв. без ДДС **/***с думи……./* или .......... лв. с ДДС **/***с думи……../* .

2. Цена за непредвидените СМР в размер на ......... лв. без ДДС **/***с думи……../* или .......... лв. с ДДС **/***с думи……./* , представляваща 5 % от цената за изпълнение на СМР (т.1).

(2) Цената по ал.1 е крайна за времето на изпълнение на договора и не подлежи на промяна, освен ако промяната не се изразява в намаляване на договорените цени в интерес на Възложителя.

(3) Договорените единични цени в лв. без ДДС на видовете работи са фиксирани и няма да бъдат променяни за целия период на действие на договора, освен в изрично предвидените случаи при условията и реда на чл. 116 от ЗОП.

(4) Като непредвидени разходи ще бъдат признати само разходи за възлагането на допълнителни работи. Непредвидените разходи за СМР са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на техническия/работния инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Непредвидените разходи се доказват със съответните документи по Наредба № 3/31.07.2003 г. за съставяне на актове и протоколи по време на строителството, включително и с подписване на Протокол за установяване на извършените СМР между Възложителя, Изпълнителя, извършващите строителен и авторски надзор. При изпълнение на непредвидени строително-монтажни работи, за които няма единични цени в КСС, същите се остойностяват с анализни цени, съгласно ценообразуващи показатели от Ценовото предложение /Приложение №3/ и в съответствие с УСН/ТНС/СЕК.

**Чл. 5** (1) Плащанията по договора ще се извършват по банков път на посочена от Изпълнителя банкова сметка, както следва:

а) **Авансово плащане**: В срок до 30 (тридесет) календарни дни, считано от датата на осигуряване на средствата за изпълнение на договора, ВЪЗЛОЖИТЕЛЯТ превежда на ИЗПЪЛНИТЕЛЯ авансово 20 % (двадесет на сто) от Цената за изпълнение на Договора без ДДС.

аа) Авансовото плащане се извършва след надлежно представяне от страна на Изпълнителя на гаранция за обезпечаване на авансовото плащане в размер на целия аванс (100%) и оригинална данъчна фактура, подписана от упълномощено длъжностно лице на Възложителя. Изпълнителят трябва да обезпечи гаранцията да бъде валидна и изпълнима докато авансовото плащане бъде възстановено. Ако условията на гаранцията определят точно нейната дата на изтичане, и ако авансовото плащане не бъде възстановено до тази дата, то тогава Изпълнителят трябва да удължи валидността на гаранцията докато авансовото плащане бъде възстановено.

**б) Междинни плащания:**

ба) Първото междинно плащане и всяко следващо междинно плащане се извършва при реализиране на **поне 5 (пет) на сто от Цената за изпълнение на Договора** **без ДДС.**

бб) Сумата от изплатения аванс и междинните плащания **не може да надвишава 90% от стойността на Договора**.

бв) Сумата на всяко междинно плащане се превежда на Изпълнителя в срок до 30 (тридесет) календарни дни от представянето от страна на Изпълнителя на следните документи:

- Протокол за установяване на реално изпълнени СМР, изготвен от Изпълнителя, проверен и подписан от Консултанта (строителен надзор) и подписан от упълномощено от Възложителя лице. Протокола се изготвя съгласно количествено-стойностните сметки от одобрения работен проект и е с натрупване за периодите на отчитане;

- Подробни количествени сметки за извършените строително-монтажни работи, изготвени от Изпълнителя, проверени и подписани от Консултанта (строителен надзор);

- Актове и протоколи по Наредба № 3/31.07.2003 г. за съставяне на актове и протоколи по време на строителството;

- Сертификати и декларации за съответствие на вложените материали. Сертификатите и декларациите за съответствие на вложените материали, които не са в оригинал, се заверяват с «Вярно с оригинала» от Изпълнителя и се подписват и подпечатват от Консултанта (строителен надзор).

- оригинална данъчна фактура за сумата на изпълнените СМР за отчетния период с пропорционално приспаднат аванс (от всяко плащане се приспада 20% за възстановяване на аванса, до достигане на неговата сума), подписана от упълномощено длъжностно лице на Възложителя

**в) Окончателно плащане:** окончателно плащане за оставащата сума от общата предложена цена за изпълнение на Договора в лева без ДДС, платимо в срок до 30 /тридесет/ календарни дни въз основа на:

**-** Окончателен Протокол за установяване на реално изпълнени СМР, в т.ч. и непредвидени такива, изготвен от Изпълнителя, проверен и подписан от Консултанта (строителен надзор) и подписан от упълномощено от Възложителя лице. Протокола се изготвя съгласно количествено-стойностните сметки от одобрения работен проект и е с натрупване за целия период на изпълнение;

- Протокол/и и/или други документи за доказаните непредвидени разходи (ако има такива), подписани от Консултанта (строителен надзор) и авторския надзор;

- Подробни количествени сметки за извършените строително-монтажни работи, изготвени от Изпълнителя, проверени и подписани от Консултанта (строителен надзор), в т.ч. и за непредвидените СМР;

- Актове и протоколи по Наредба № 3/31.07.2003 г. за съставяне на актове и протоколи по време на строителството;

- Сертификати и декларации за съответствие на вложените материали. Сертификатите и декларациите за съответствие на вложените материали, които не са в оригинал, се заверяват с «Вярно с оригинала» от Изпълнителя и се подписват и подпечатват от Консултанта(строителен надзор).

- подписан Констативен акт за установяване годността за приемане на строежа Образец 15 /Акт 15/ **без забележки**;

- Протокол (сметка 22) посочващ сумата, която е дължима като крайна, с отразени всички платени до момента суми от Възложителя, разлики и неустойки (ако има такива), подписан от Изпълнителя, Консултанта (строителен надзор) и упълномощено длъжностно лице на Възложителя.

- оригинална данъчна фактура, подписана от упълномощено длъжностно лице на Възложителя.

(2) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя. В този случай разплащанията се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му. Към искането Изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

(3) Забавянето на плащания от страна на Възложителя не е основание за спиране или забавяне на дейностите по договора от страна на Изпълнителя.

(4) Паричните вземания по настоящия договор за обществена поръчка и по договорите за подизпълнение са прехвърляеми, могат да бъдат залагани и върху тях може да се извършва принудително изпълнение.

**Чл. 6** (1) Плащането се извършва в български левове, с платежно нареждане по следната банкова сметка, посочена от Изпълнителя:

BIC: ………………….

IBAN: ………………..

БАНКА: ......................

(2) Изпълнителят е длъжен да уведомява писмено Възложителя за всички последващи промени по предходната алинея в срок от 7 дни, считано от момента на промяната. В случай, че Изпълнителят не уведоми Възложителя в този срок, счита се, че плащанията са надлежно извършени.

(3) При преобразуване на Изпълнителя в съответствие със законодателството на държавата, в която е установен, Възложителят сключва договор за продължаване на настоящия договор с правоприемник. Договорът за продължаване на договора на настоящата обществена поръчка се сключва само с правоприемник, за когото не са налице обстоятелствата по чл. 54, ал. 1 и чл. 55, ал. 1 от ЗОП и изискванията относно критериите за подбор. С договора с правоприемника не може да се правят промени в договора за настоящата обществена поръчка. Когато при преобразуването дружеството на първоначалния Изпълнител не се прекратява, то отговаря солидарно с новия Изпълнител - правоприемник.

(4) При преобразуване на Изпълнителя, ако правоприемникът не отговаря на изречение второ от предходната алинея, договорът за обществената поръчка се прекратява по право, като Изпълнителят, съответно правоприемникът дължи обезщетение по общия исков ред.

(5) Изпълнителят на преобразуваното дружество /фирма/ представя доказателства във връзка с ал. 3.

**ІV. СРОКОВЕ И МЯСТО НА ИЗПЪЛНЕНИЕ**

**Чл. 7.** Срокът за изпълнение на договора е съгласно Техническото предложение на Изпълнителя, а именно:

**Срок в календарни дни за изпълнение на СМР** - **........... /с думи.........../ дни** и започва да тече от датата на подписване на протокола за откриване на строителната площадка и определяне на строителна линия (Образец 2а) и приключва с издаването на Констативен акт за установяване годността за приемане на строежа Образец 15 /Акт 15/ без забележки.

При изпълнението на договора срокът не трябва да надвишава оферирания срок в Техническото предложение на Изпълнителя.

**Чл. 8.** Място на изпълнение на обществената поръчка е **ж.к. ”Оптикоелектрон” II, кв.145, гр. Панагюрище**

**V. ГАРАНЦИЯ ЗА ИЗПЪЛНЕНИЕ И ГАРАНЦИОННИ СРОКОВЕ**

**Чл. 9.** (1) Изпълнителят гарантира изпълнението на произтичащите от настоящия договор свои задължения с гаранция за изпълнение в размер на ....................лв. /.........словом/, представляваща 2 % /два процента/ от стойността на договора в лева без ДДС по чл.4, ал.1 /Обща цена за изпълнение на поръчката в лв. без ДДС/ чрез: */ненужното се изтрива/*

**Първи вариант[[1]](#footnote-1)**

(2) Гаранцията за изпълнение на договора е под формата на парична сума (депозит), преведена по банкова сметка на Възложителя:

Банка: РАЙФАЙЗЕНБАНК ЕАД

IBAN: BG75RZBB91553320057007

BIC: RZBBBGSF

(3) Възложителят се задължава да възстанови на Изпълнителясумата на гаранцията както следва:

1. ……………. лв. представляваща 50% (петдесет на сто) от стойността на гаранцията в срок до 30 (тридесет) дни след датата на предаване на Строежа на Възложителя с Акт обр. 15.;

2. ………………. лв. представляваща 50% (петдесет на сто) от стойността на гаранцията в срок до 30 (тридесет) дни след изтичане на най-дългия гаранционния срок по чл. 10, ал.1;

(3) Гаранцията за изпълнение на договора ще бъде възстановена по сметка, посочена от Изпълнителя.

*или*

**Втори и Трети вариант**

(2) Гаранцията за изпълнение на договора е под формата на банкова гаранция *или* застраховка в оригинал, със срок на валидност - не по-малко от 30 (тридесет) дни след изтичане на срока по чл. 7.

Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

(3) Възложителят освобождава и възстановява гаранцията за изпълнение, в срок до 30 (тридесет) дни от извършване на окончателното плащане, като задържа сума в размер на ..............(................) лв., представляваща 50% (петдесет на сто) от гаранцията за обезпечаване изпълнението на задълженията на Изпълнителя през гаранционния срок.

(4) При липса на възражения по изпълнението на задълженията през гаранционния срок, Възложителят освобождава задържаната част от гаранцията в срок до 15 (петнадесет) дни от изтичане на най-дългия срок по чл. 10, ал.1**,** без да дължи лихви за периода, през който средствата законно са престояли при него.

(5) Изпълнителят е длъжен да поддържа валидността на гаранцията по ал. 2 /задържаната част от нея за целия срок на изпълнение на договора и за времето на гаранционния срок, като при необходимост представя документ за удължаването на срока й веднага след издаването му, но не по-късно от 3 (три) работни дни преди изтичането на срока на гаранцията.

1. Задържаната част от гаранцията се освобождава от Възложителя преди срока по ал. 3, в случай, че Изпълнителят представи застрахователна полица за сключена в полза на Възложителя застраховка за конкретния обект, покриваща всички материални вреди, включително вредите, причинени на трети лица (в случай, че има такива), на стойност не по-малка от стойността на изпълнения обект и със срок на действие, покриващ целия гаранционен срок.
2. Възложителят задържа и се удовлетворява от гаранцията/задържаната част от нея, когато Изпълнителят не изпълнява някое от задълженията си по договора, изпълнението е забавено или некачествено, или не съответства на изискванията на Възложителя, или на нормативните разпоредби, както и в изрично посочените в договора случаи. Възложителят има право да усвои сумата от гаранцията, без това да го лишава от правото да търси реално изпълнение, неустойка и/или обезщетение за претърпените вреди и пропуснатите ползи.

(8) Гаранцията за изпълнение/задържаната част от нея не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранцията за изпълнение.

(9)В случай, че банката или застрахователя, издали Гаранцията за изпълнение на договора или застраховката, се обяви в несъстоятелност, или изпадне в неплатежоспособност / свръхзадлъжнялост, или й се отнеме лиценза, или откаже да заплати предявената от Възложителя сума в 3-дневен срок, Възложителят има право да поиска, а Изпълнителят се задължава да предостави, в срок до 5 (пет) работни дни от направеното искане, съответна заместваща гаранция от друга банкова/застрахователна институция, съгласувана с Възложителя.

**Чл. 10.** (1) Във връзка с гаранционните отговорности по чл.20, ал.4 на Наредба №2 от 31 юли 2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, Изпълнителят се задължава да отстрани за своя сметка и в разумен срок скритите дефекти, появили се в гаранционните срокове, предложени от Изпълнителя, съгласно Техническото му предложение Приложение №2, които са:

- общ гаранционен срок …………………… години, в т.ч.;

- за улични и паркови осветители - ………………години;

- за съоръженията за мултифункционалното игрище - …… години;

(2) Всички дефекти, възникнали по време на гаранционните срокове, се установяват с протокол, съставен и подписан от представители на Възложителя и Изпълнителя, в който се посочват и сроковете за отстраняването им.

(3) За появилите се в гаранционните срокове дефекти, Възложителят уведомява Изпълнителя, като му изпраща протокола по ал.2. В срок до 7(седем) работни дни след уведомяването, Изпълнителят, съгласувано с Възложителя, е длъжен да започне работа по отстраняване на дефектите в минималния технологично необходим срок.

(4) Ако Изпълнителят не започне работа по отстраняване на дефектите в срока по ал.3, Възложителят може да ги отстрани сам за сметка на Изпълнителя. В този случай Изпълнителят дължи освен разноските, направени от Възложителя и неустойка в размер на 5 % от стойността на некачествено изпълнените работи.

(5) Гаранционните срокове не текат и се удължават с времето, през което строежът е имал проявен дефект, до неговото отстраняване.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.11** (1) Възложителят приема реално изпълнените СМР от Изпълнителя, установени със съответните документи по Наредба № 3/31.07.2003 г. за съставяне на актове и протоколи по време на строителството, включително и с Протокол за установяване на извършените СМР.

(2) Възложителят може да откаже да приеме отделни СМР, ако открие съществени недостатъци.

(3) Некачествено извършените работи, извън установените нормативи, не се заплащат от Възложителя, поправят се за сметка на Изпълнителя или се разрушават за негова сметка след съставяне на протокол за некачествено извършени работи.

**Чл. 12** Всички актове и протоколи по време на строителството, както и геодезическото заснемане и екзекутивната документация и другите строителни книжа се изготвят в 4 броя в оригинал на хартиен носител и 4 броя електронен носител.

**Чл. 13** Сертификатите и декларациите за съответствие на вложените материали, се одобряват с протокол от строителния надзор, авторския надзор и Възложителя. Сертификатите и декларациите за съответствие на вложените материали, които не са в оригинал, се заверяват с „Вярно с оригинала” от Изпълнителя и се подписват и подпечатват от строителния надзор.

Когато Изпълнителят е сключил договор/договори за подизпълнение, работата на подизпълнителите се приема от Възложителя и в присъствието на подизпълнителя/ите, в случай, че има такъв/ива. При приемането на работата Изпълнителят може да представи на Възложителя доказателства, че договорът за подизпълнение е прекратен, или работата или част от нея не е извършена от Подизпълнителя.[[2]](#footnote-2)

**VІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 14.** (1)Възложителят има право:

1. да изисква от Изпълнителя да изпълнява всяка от дейностите по договора в срок и без отклонения, съгласно предложения срок, Техническата спецификация и работния проект.

2. да упражнява контрол по изпълнението на този договор чрез упълномощени от него лица, като извършва проверка във всеки момент от изпълнението на договора относно качество и количества, без това да пречи на оперативната дейност на Изпълнителя.

3. да прави рекламации при установяване на некачествена работа, която не е в съответствие с Техническата спецификация, с Техническото предложение на Изпълнителя и с работния проект, както и да не извършва плащане за вложен материал или свършена работа, в случай, че е некачествена и не отговаря на изискванията на Възложителя.

4. да задържи и/или усвои гаранцията за изпълнение или съответна част от нея при неизпълнение от страна на Изпълнителя на клаузи от договора и/или да получи неустойка в размер, определен в раздел Неустойки от настоящия договор.

5. да изисква от Изпълнителя да сключи и да му представи договори за подизпълнение с посочените в офертата му подизпълнители.

6. Възложителят не носи отговорност за действия или бездействия на  
Изпълнителя, в резултат на които възникнат: смърт или злополука, на което и да било физическо лице на обекта, загуба или нанесена вреда на каквото и да било имущество вследствие изпълнение предмета на договора през времетраене на строителството.

(2) Възложителят се задължава:

1. да оказва необходимото съдействие на Изпълнителя за изпълнение на договора, съгласно условията в договора

2. да уведоми за лицата, които ще осъществяват контрол по договора, както и всяка необходима информация и документи преди започване на изпълнението на СМР.

3. да съдейства за своевременно съставяне на документите, необходими за извършване на плащане за завършените и качествено изпълнени дейности, подписани от представител на Възложителя и Изпълнителя и в присъствието на Подизпълнителя/ите */в случай, че има такъв/ива/.* При приемането на работата Изпълнителят може да представи на Възложителя доказателства, че договорът за подизпълнение е прекратен, или работата или част от нея не е извършена от Подизпълнителя.

4. след подписване на констативен акт и предоставяне на всички необходими документи от Изпълнителя, да предприеме действия по приемането и въвеждането на обекта в експлоатация, съгласно действащата нормативна уредба в строителството;

5. да осигури свободен достъп на Изпълнителя до обекта, както и да създаде на  
Изпълнителя необходимите условия за изпълнение на строителството, съгласно този договор и изискванията на нормативните актове.

6. да изплаща уговорените възнаграждения в срок, съгласно условията в договора.

7. да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**VІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.** **15.** (1) Изпълнителят има право:

1. да иска от Възложителя необходимото съдействие за осъществяване на дейностите по договора, съгласно условията в договора, включително предоставяне на нужната информация и документи за изпълнение на договора;

2. да получи съответното възнаграждение за всички качествено изпълнени дейности по договора, доказано по реда на Глава VІ от този договор.

(2) Изпълнителят се задължава:

1. да изпълни качествено и в срок възложените му работи по договора, както го изисква настоящия договор, като се грижи за обекта с грижата на добър стопанин;

2. вложените материали и изделия при изпълнение на СМР да отговарят на техническите изисквания към строителните продукти, да са в съответствие с Техническата спецификация, работния проект и с Наредба №РД-02-20-1 от 05.02.2015 г. за условията и реда за влагане на строителни продукти в строежите на Република България. Съответствието се удостоверява по реда на същата наредба. Същите се одобряват и приемат с протокол от лицето, осъществяващо строителния надзор, упълномощен представител на Възложителя и авторския надзор;

3. в съответствие с Наредбата за условията и реда за задължително застраховане в проектирането и строителството /обн. ДВ, бр.17/02.03.2004г./ и Закона за Камарата на строителите да поддържа валидна застраховка професионална отговорност за целия срок на строителството, покриваща минималния праг на категорията строеж на обекта и да представи копия при поискване на Възложителя в 7-дневен срок, или други документи, удостоверяващи валидността на застраховката за професионалната му отговорност в строителството, както и копие на валидно удостоверение за вписване в Централния професионален регистър на строителя за групата и категория строежи, предмет на настоящия договор.

4. Изпълнителят носи пълна отговорност и за евентуални трудови злополуки на Обекта, за своите служители, работници, подизпълнители и трети лица, посещаващи обекта.

5. При изпълнението на настоящия договор Изпълнителят (*ненужното се изтрива)* няма да ползва *или* ще ползва следните подизпълнител/и, посочени в офертата му:………………………………. като представи на Възложителя подписан/и оригинален/и екземпляр/и от договор/и за подизпълнение в три дневен срок от сключването му/им, в съответствие с изискванията на чл.45а и 45б от ЗОП.

5.1. В случай, че Изпълнителят сключи допълнително споразумение към договора за подизпълнение с посочения подизпълнител/и или замени подизпълнител/и при условията на чл. 66 от ЗОП, Изпълнителят изпраща оригинален екземпляр от договора или допълнителното споразумение на Възложителя в срок до 3 (три) дни от сключването му/им.

5.2. Подизпълнителите нямат право да превъзлагат една или повече от дейностите, които са включени в предмета на договора за подизпълнение. Единствено Изпълнителят е отговорен пред Възложителя за изпълнение предмета на договора, включително и при наличието на подизпълнители.

5.3. да предоставя на Възложителя информация за всяко извършено плащане към подизпълнителя/ите по договора/ите за подизпълнение в срок от 7 /седем/ календарни дни след извършеното плащане.

6. единствено Изпълнителят е отговорен пред Възложителя за качественото изпълнение на предмета на договора, включително и при наличието на подизпълнители;

7. да работи с технически правоспособни лица при изпълнението на задълженията си, да спазва всички технически нормативни документи, както и правилата по техническа безопасност, хигиена на труда, противопожарна безопасност, за опазване на околната среда и безопасност на движение;

8. да съставя и представя в срок всички документи, протоколи и сертификати, необходими при отчитането, заплащането и приемането на дейностите по този договор;

9. да започне работа по отстраняване **в срок от 7 (седем) работни дни** след получена писмена покана от Възложителя на всички появили се в гаранционен срок дефекти и скрити недостатъци на изпълнените от него СМР за своя сметка. В случай, че горният срок е кратък, страните се договарят писмено за удължен разумен срок. При неотстраняване от Изпълнителя на дефектите и скритите недостатъци, Възложителят ги отстранява за сметка на Изпълнителя;

10. да актуализира при необходимост Строителната си програма, като уведомява Възложителя и лицето, осъществяващо строителен надзор за реда на изпълняваните отделни видове работи, като предоставя възможност за контролирането им по всяко време;

11. да предаде на Възложителя с протокол всички документи, които следва да изготви съгласно действащото българско законодателство, които са необходими за издаване на удостоверение за въвеждане в експлоатация, включително документите, доказващи съответствието на вложените строителни продукти с изискванията на Закона за техническите изисквания към продуктите и заверената екзекутивната документация, когато такава следва да се съставя;

12. да обезопаси строителната площадка и вътрешността на обекта.

13. да осигурява материали, детайли, конструкции, както и всичко друго необходимо за изпълнение на договора.

14. разходите за консумация на електроенергия, вода и други консумативи, необходими за изграждане на обекта, да са за негова сметка;

15. да не възлага изпълнението на дейностите по този договор или на части от него на трети лица, извън посочените в офертата му;

16. да изпълни в указаните срокове всички препоръки, направени от страна на Възложителя, строителния или авторския или инвеститорския надзор в резултат на направена документална проверка или проверка на място;

17. Изпълнителят по време на изпълнението на СМР не трябва да допуска повреди или разрушения на инженерната и друга инфраструктура вътре и извън границите на обекта.

18. по време на изпълнението на СМР по настоящия договор Изпълнителят е длъжен да осигури съдействие за своевременното съставяне на необходимите актове и протоколи, съобразно изискванията на Наредба № 3/31.07.2003г. за съставяне на актове и протоколи по време на строителството.

19. да изпълнява мерките и препоръките, съдържащи се в докладите от проверки на място.

20. да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

21. да подържа точно и систематизирано деловодство, счетоводство и отчетност във връзка с извършваните дейности

22. При изпълнението на договора изпълнителят и подизпълнителите са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 от ЗОП.

**IХ. НЕУСТОЙКИ**

**Чл.16.** При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.

**Чл.17.** При забава за завършване и предаване на работите по настоящия договор в уговорените срокове, ИЗПЪЛНИТЕЛЯТ дължи неустойка в размер на 0.5% (нула цяло и пет на сто) от общата цена за всеки просрочен ден, но не повече от 20 % (двадесет на сто) от стойността на договора. Неустойката се удържа от последното плащане по настоящия договор.

**Чл.18.** (1) При виновно некачествено или неточно извършване на СМР, освен задължението за отстраняване на дефектите или изпълнение, съгласно уговореното, ИЗПЪЛНИТЕЛЯТ дължи и неустойка в размер на 20% (двадесет на сто) от стойността на некачествено или неточно извършените СМР.

(2) Дължимата неустойка по предходната алинея не лишава ВЪЗЛОЖИТЕЛЯ от възможността да търси обезщетение за вреди надхвърлящи размера на неустойката.

(3) Ако недостатъците, констатирани при приемането на СМР не бъдат отстранени в договорения срок, ИЗПЪЛНИТЕЛЯТ дължи освен неустойката по ал.1 от настоящия член и неустойка в удвоения размер на разноските за отстраняване на недостатъците.

(4) Неустойките по предходните алинеи се удържат от гаранцията за изпълнение.

**Чл.19.** Ако недостатъците, констатирани в гаранционните срокове не бъдат отстранени в договорения между ИЗПЪЛНИТЕЛЯ и ВЪЗЛОЖИТЕЛЯ срок, ИЗПЪЛНИТЕЛЯТ дължи неустойка в удвоения размер на разноските за тяхното отстраняване.

**Чл. 20.** При установяване на некачествено изпълнени СМР, влагане на лошокачествени или нестандартни материали, се спира изпълнението им и не се заплащат разходите за тях. Изпълнителят възстановява за своя сметка некачествено изпълнените СМР.

**Чл. 21.** Във всеки един от случаите от този Раздел, Възложителят има право да извърши прихващане за вземанията си към Изпълнителя с дължимото към него възнаграждение за извършена дейност по договора или да пристъпи към реализация на правата си по предоставената от изпълнителя гаранция за изпълнение на договора. Възложителят реализира едно от посочените си права по свой избор.

**Чл. 21.** При неизпълнение на договорените условия изправната страна може едностранно да прекрати изпълнението на настоящия договор, като по реда установен със ЗЗД и ГПК поиска от неизправната страна обезщетение за нанесени щети.

**Чл. 22.** При забавяне плащанията от страна на Възложителя, същия дължи на Изпълнителя 0,01 % от стойността на забавените суми за всеки просрочен ден, но не повече от 10 % от стойността на забавените суми.

**Чл. 23.** При претърпени от Възложителя вреди в по-голям размер от уговорените неустойки, Възложителят има право да търси обезщетение за вреди по общия исков ред.

**Чл. 24.** При прекратяване на договора по вина на Възложителя, последният дължи на Изпълнителя заплащане на стойността на извършените до датата на прекратяването дейности въз основа на двустранно съставен и подписан констативен протокол за извършените неизплатени дейности.

**Х. НЕПРЕДВИДЕНИ И ИЗКЛЮЧИТЕЛНИ ОБСТОЯТЕЛСТВА**

**Чл. 25.** Страните се освобождават от отговорност за неизпълнение на задълженията по настоящия договор, ако това се явява последица от появата на непредвидени и изключителни обстоятелства по смисъла на Закона за обществените поръчки, и ако тези обстоятелства, непосредствено са повлияли на изпълнението на настоящия договор.

**Чл. 26** (1)Страната, която се намира в невъзможност да изпълнява задълженията си по този договор поради изключителни обстоятелства, е длъжна незабавно:

а) да уведоми писмено другата страна в срок от 3 /три/ дни за: настъпилото събитие, което причинява неизпълнение на задълженията й, степента, до която това събитие възпрепятства изпълнението на задълженията на тази страна, причините за събитието и неговото предполагаемо времетраене;

б) да положи всички разумни усилия, за да избегне, отстрани или ограничи до минимум понесените вреди и загуби.

(2) Докато трае изключителното обстоятелство, изпълнението на задължението се спира.

(3) Не може да се позовава на изключителни или непредвидени обстоятелства тази страна, чиято небрежност или умишлени действия или бездействия са довели до невъзможност за изпълнението на договора.

(4) Липсата на парични средства не представлява "непредвидено обстоятелство".

(5) Определено събитие не може да се квалифицира като "непредвидено обстоятелство", ако:

а) ефектът от това събитие е могъл да се избегне, ако която и да е от страните е изпълнявала добросъвестно задълженията си по този договор;

б) ефектът от това събитие е могъл да бъде избегнат или намален с полагането на всички разумни грижи.

**ХІ. ПРЕКРАТЯВАНЕ НА ДОГОВОРА**

**Чл. 27.** Настоящият договор се прекратява при наличие на някои от следните случаи:

(1) С окончателното /навременно, точно и цяло/ изпълнение на всички задължения на страните по договора.

(2) По взаимно съгласие на страните, изразено в писмена форма. В този случай никоя от страните не дължи на другата обезщетение.

(3) Когато Изпълнителят бъде обявен в неплатежоспособност или бъде открита процедура за обявяването му в несъстоятелност или ликвидация;

(4) При прекратяване или преобразуване на юридическото лице на Изпълнителя, освен при съгласие на Възложителя за продължаване на договорните правоотношения с правоприемника.

(5) При възникване на непредвидени и изключителни обстоятелства за изпълнение на договора, страните могат предсрочно да прекратят договора, без да си дължат взаимни обезщетения за прекратяването.

(6) С едностранно изявление на изправната страна за развалянето му при виновно неизпълнение на задълженията по договора от другата страна – с 10-дневно писмено предизвестие от изправната до неизправната страна.

(7) С 10-дневно писмено предизвестие от Възложителя при установени по надлежния ред от държавен контролен орган груби нарушения на нормативната уредба от Изпълнителя.

**Чл. 28.** Възложителят е длъжен да прекрати договора за обществена поръчка в следните случаи по чл.118, ал.1 от ЗОП:

(1) когато е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП. В този случай прекратяването се извършва с 10-дневно писмено предизвестие от Възложителя до Изпълнителя.

(2) се установи, че по време на провеждане на процедурата за възлагане на поръчката за Изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата. Прекратяването договора за обществена поръчка от страна на Възложителя се извършва без предизвестие и без да дължи обезщетение за претърпени вреди на Изпълнителя.

(3) поръчката не е следвало да бъде възложена на Изпълнителя поради наличие на нарушение, постановено от Съда на Европейския съюз в процедура по чл. 258 ДФЕС. Прекратяването договора за обществена поръчка от страна на Възложителя се извършва без предизвестие и без да дължи обезщетение за претърпени вреди на Изпълнителя.

**Чл. 29.** Възложителят може да прекрати договора едностранно, без писмено предизвестие, когато Изпълнителят:

(1) забави изпълнението на някое от задълженията си по договора с повече от 30 (тридесет) дни.

(2) не отстрани допуснатите пропуски в работата си в определения от Възложителясрок;

(3) изпълнява поръчката с подизпълнител, който не е бил посочен в офертата за участие в обществената поръчка;

(4) при системно неизпълнение на задълженията по настоящия договор по вина на Изпълнителя.

**Чл. 30.** Възложителят може да прекрати договора при невъзможност да осигури финансиране и/или при настъпване на съществени промени във финансирането на обществената поръчка – предмет на настоящия договор, извън правомощията на Възложителя, които той не е могъл или не е бил длъжен да предвиди или да предотврати. В този случай, Възложителят незабавно уведомява писмено Изпълнителя.

**XІV. ЗАКЛЮЧИТЕЛНИ РАЗПОРЕДБИ**

**Чл. 31.** (1) Изпълнителят и Възложителят приемат за конфиденциална всяка информация, получена при и/или по повод изпълнението на договора.

(2) Изпълнителят няма право без предварителното писмено съгласие на Възложителя да разкрива пред когото и да е, освен пред своите служители, по какъвто и да е начин и под каквато и да е форма информация относно договора или част от него, както и всяка друга информация, свързана с изпълнението му. Разкриването на информация пред служител на Изпълнителя се осъществява само в необходимата степен за целите на изпълнението на договора.

(3) Възложителят гарантира конфиденциалност при използването на предоставени от Изпълнителя документи и материали по договора, като не ги предоставя на трети лица.

**Чл. 32.** Всички съобщения, предизвестия и нареждания, свързани с изпълнението на този договор и разменяни между Възложителя и Изпълнителя, са валидни, когато са изпратени по пощата /с обратна разписка/, по факс, по електронна поща, предадени чрез куриер срещу подпис на приемащата страна или предадени от представител на изпращащата страна и приети срещу подпис от представител на приемащата страна.

Всяка писмена комуникация, отнасяща се до този договор между Възложителя и Изпълнителя трябва да посочва заглавието на договора и да бъде изпращана до лицата за контакти както следва:

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **ОБЩИНА ПАНАГЮРИЩЕ** | **....................................** |
| *Адрес за кореспонденция:* | *Адрес за кореспонденция:* |
| гр. Панагюрище, ПК **4500** | .................................................... |
| **пл. 20-ти април 13** | ..................................................... |
| тел.: **0357 60041** | тел.: ............................................. |
| факс: **0357 63068** | факс: .............................................. |
| e-mail: [obstina@abv.bg](mailto:obstina@abv.bg)**;**  [oba.panagyurishte@gmail.com](mailto:oba.panagyurishte@gmail.com) | e-mail: ............................................. |
| *Отговорно лице:* | *Отговорно лице:* |
| ...................... – ………………………  тел.: …………………………………... | ........................................................................  тел.: |
| *Банкова сметка, от която ще се извършват плащанията по договора:* | *Банкова сметка, по която ще се извършват плащанията по договора:* |
| IBAN: ...................................................... | IBAN: ................................................... |
| BIC: ......................................................... | BIC: ....................................................... |
| Банка: .................................................... | Банка: ..................................................... |

**Чл. 33** (1) При промяна на посочените данни, всяка от страните е длъжна да уведоми другата в седемдневен срок от настъпване на промяната.

(2) Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 34.** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**Чл. 35.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при не постигане на такова - спорът се отнася за решаване пред компетентния съд на територията на Република България по реда на Гражданския процесуален кодекс.

**Чл. 36.** За неуредените в настоящия договор въпроси се прилагат разпоредбите на действащото българско законодателство.

**Чл. 37.** Нито една от страните няма право да прехвърля правата и задълженията, произтичащи от този договор, на трета страна, освен в предвидените от ЗОП случаи.

**Чл. 38.** Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.

Неразделна част от настоящия договор са следните приложения:

1. Приложение №1 – Работен проект и Техническата спецификация
2. Приложение №2 – Техническо предложение
3. Приложение №3 - Ценовото предложение

Настоящият договор се подписа в 3 еднообразни екземпляра - два за Възложителя и един за Изпълнителя.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**Никола Иванов Белишки**

*КМЕТ НА ОБЩИНА ПАНАГЮРИЩЕ*

**Цветана Якова Якова**

*ГЛАВЕН СЧЕТОВОДИТЕЛ*

1. При подписване на договора в текста се оставя вариантът, избран от Изпълнителя и посочен в Техническата оферта [↑](#footnote-ref-1)
2. Само при наличие на подизпълнител/и [↑](#footnote-ref-2)